হাদিসের আলোকে লাইলাতুল বারা’আতঃলাইলাতুল বারা’আত তথা শবে বরাত( ফার্সী শব্দ) এর তাৎপর্য ও ফযীলত সম্পর্কে বহু বিশুদ্ধ হাদিস শরীফ বর্ণিত হয়।নিম্নে কয়েকটা উল্লেখ করা হলো….১.হযরত আয়েশা (রাঃ) থেকে বর্ণিত,তিনি বলেন,রাসুল (দঃ) একাধারে (এতবেশী) রোযা রাখতেন ( শা’বান মাসে) আমরা বলাবলি করতাম,তিনি আর রোযা পরিত্যাগ করবেন না।আবার কখনো এমনভাবে রোযা ছেড়ে দিতেন,আমরা বলাবলি করতাম,তিনি আর রোযা রাখবেন না।আমি রাসুল (দঃ) কে রমজান ব্যতীত কোনো পুরো মাস রোজা রাখতে দেখিনি এবং শা’বান মাসের চেয়ে কোনো মাসে বেশী রোযা রাখতে দেখিনি।( বুখরী শরীফ, ১ম খন্ড,পৃঃ২৬৪)সহীহ্ ইবনুল হিব্বান এ হযরত মুয়াজ (রাঃ) থেকে বর্ণিত,যখন শা’বানের মধ্য রজনী (শবে বরাত)উপস্থিত হয়,তখন এক আহ্বানকারী এ আহ্বান করতে থাকে যে, ” কোনোও ক্ষমা প্রার্থনাকারী আছো কি?আমি তাকে ক্ষমা করব,কোনো প্রার্থী বা ফরিয়াদি আছো কি?আমি তার ফরিয়াদ কবুল করব।এভাবে যে যা প্রার্থনা করবে তাকে তা দেয়া হবে– একমাত্র যিনাকারী ও মুশরিক ব্যতীত।